اسلام آباد : پاکستان تحریک انصاف لاہور ہائیکورٹ نا پرمان آ پدریسہ عملدرآمد کپننگ آ گڑتی درشان کرسا پارینے کہ الیکشن کمیشن آف پاکستان ناکنڈآن پنجاب اٹ لس گچین کاری تا تاریخ ناپڑو ناباندات آ الیکشن کمیشن گورنر تون سلاہ کرسا دمدستی پنجاب اسمبلی نا گچین کاری تا تاریخ تننگے۔ پاکستان تحریک انصاف نا سیکرٹری جنرل اسد عمر الیکشن کمیشن آن عدالتی پرمان ءِ شرف تننگ نا خواست کرسا پارے کہ لاہور ہائی کورٹ نافیصلہ ءِ چار دے مسنے۔الیکشن کمیشن گورنر تون سلاہ کرسا دمدستی پنجاب اسمبلی نا گچین کاری تا تاریخ ناپڑو ءِ کے۔ الیکشن کمیشن ہُرے کرسا عدالت نا توہین ءِ کننگ اٹی ءِ و تینا آئینی زمواری تیان چَپ کننگ اٹی ءِ۔
(آن لائن)
